ริชาร์ด แพลนแทเจเนต ดยุกที่ 3 แห่งยอร์ก

ริชาร์ด แพลนแทเจเนต ดยุกที่ 3 แห่งยอร์ก () (21 กันยายน ค.ศ. 1411 - 30 ธันวาคม ค.ศ. 1460) ริชาร์ด แพลนแทเจเนตทรงเป็นสมาชิกในราชวงศ์ยอร์กผู้มีตำแหน่งหน้าที่ระดับสูงในฝรั่งเศสในปลายสงครามร้อยปีและในอังกฤษในระหว่างรัชสมัยของพระเจ้าเฮนรีที่ 6 ความขัดแย้งของดยุกแห่งยอร์กกับพระเจ้าเฮนรีเป็นสาเหตุที่ทำความปั่นป่วนทางการเมืองในกลางคริสต์ศตวรรษที่ 15 และเป็นสาเหตุหลักที่ทำให้เกิดสงครามดอกกุหลาบ แม้ว่าริชาร์ด แพลนแทเจเนตจะมิได้ทรงเป็นพระมหากษัตริย์แต่ก็เป็นพระราชบิดาของพระเจ้าแผ่นดินสองพระองค์ พระเจ้าเอ็ดเวิร์ดที่ 4และพระเจ้าริชาร์ดที่ 3 ริชาร์ด แพลนทาเจเน็ททรงปกครองอังกฤษในฐานะเจ้าผู้อารักขาแห่งอังกฤษระหว่างปี ค.ศ. 1453 ถึงปี ค.ศ. 1454 ซึ่งทำให้ถือกันว่าเป็นทรงเป็นขุนนางที่มีอำนาจและอิทธิพลมากที่สุดที่ไม่ได้รับการสวมมงกุฏ 

ริชาร์ด แพลนทาเจเน็ทประสูติเมื่อวันที่ 21 กันยายน ค.ศ. 1411 เป็นพระโอรสของริชาร์ดแห่งโคนิสเบิร์ก เอิร์ลแห่งเคมบริดจ์ที่ 3 และแอนน์เดอมอร์ติเมอร์ ต่อมาเสกสมรสกับซิซิลิ เนวิลล์และมีพระบุตรธิดาด้วยกันหลายพระองค์ที่รวมทั้งพระเจ้าเอ็ดเวิร์ดที่ 4และพระเจ้าริชาร์ดที่ 3 ริชาร์ดสิ้นพระชนม์ในสนามรบในยุทธการที่เวกฟิลด์ (Battle of Wakefield)

 อ้างอิง 

 ดูเพิ่ม  
 สงครามดอกกุหลาบ
 ราชวงศ์แพลนทาเจเน็ท
 สงครามร้อยปี
 ราชวงศ์ยอร์ค 

หมวดหมู่:บุคคลที่เกิดในปี พ.ศ. 1954
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ 
หมวดหมู่:บุคคลในสงครามร้อยปี 
หมวดหมู่:บุคคลในคริสต์ศตวรรษที่ 15
หมวดหมู่:นักการเมืองอังกฤษ
หมวดหมู่:นักการทหารชาวอังกฤษ
หมวดหมู่:ผู้อ้างสิทธิในราชบัลลังก์
หมวดหมู่:ราชวงศ์ยอร์ก
หมวดหมู่:ดยุกแห่งยอร์ก
หมวดหมู่:ไนต์ออฟเดอะการ์เตอร์
หมวดหมู่:รัชทายาทอังกฤษ